  Анжелика Тихонова корреспондент Удмуртиын быдэ вуымтэослы тамактэм никотино суретъёсты вузанэз уретӥзы. 27-тӥ толсуре Кун Кенешлэн азьвыл чакламтэ сессияз депутатъёс катӵектос понна огкылысь куара сётӥзы. Никотино суретъёсты кутӥсь быдэ вуымтэос асьсэды шузи кадь возьыны кутско. Отравление но никотинлэсь ломка учыръёс но вал. Суретъёсты сыскись но сюпсись огшоры тамак кыскись муртлэсь трослы уногес никотин доза басьтэ Наталья Зямаева, Пичи Пургаысь ёрос эмъюртысь валтӥсь эмчиСуретъёс ог 5 минут куспын пыӵало. Со дыр ӵоже быдэ вуымтэослэн мугоразы 20-60 миллиграм никотин вуэ. Со вакытэ ик зол тамак кыскыса - 1,2 миллиграм. Суретъёслы дышон утыр ик кутске Снюсъёсын но пэкъёсын никотинэз туж трос, но со суретъёс чаклан улэ кыскемын ӧвӧл, соин соосты вузан алымтэ. Нылпиослы гинэ ӧвӧл, мӧйыослы но соосты сыскыны кӧшкемыт. Тазалыклы кышкытлык вайись вань со суретъёсты палэнтон понна катӵектосъёс борды ми туж сак басьтӥськом. Милям потэ, Россиын ваньмыз, мар экспертъёсын эскерем бере тазалыклы урод карисен лыдъямын, вузанлэсь алэмын мед луоз шуыса. Наркотикъёсын одӥг радэ пуктэмын мед луозы. Со 2020-тӥ арын луоз Алексей Прасолов, Удмуртиысь Кун Кенешлэн тӧроезОзьы ик «Эрикрадэз тӥян нимаз учыръёс понна административной кылкутон сярысь» катэ тупатонъёс пыртӥзы. Катэз тӥям понна административной штрафъёс: - калыклы 3-5 сюрс манет; - ужоскето муртъёслы 30-50 сюрс манет; - юридик огазеяськонъёслы 500 сюрсысен 1 миллион манетозь. Озьы ик суретъёсты автоматъёсын вузанэз алӥзы. Кат 10 нунал ортчыса кужымаз пыроз Азьвылгес Росси кивалтэтлэн тӧроез Дмитрий Медведев кунпуш ужъёсъя министерствоез быдэс Россиын кысконтэм никотино суретъёсты катэз тӥяса вузанэз дугдытыны куриз вал. Тегъёс: Тазалык Удмуртия КунКенеш депутатъёс  